Nederigheid is die eerste voorvereiste. Dit gaan nie oor die ikonograaf nie, maar oor die ikoon wat iets oor heerlikheid van die Koninkryk van God moet vertel, en daarmee saam die lewensnoodsaaklik spirituele energie van alle eeue, tot in ewigheid, uitstraal. Die ikonograaf is in die ikoon, maar daar is ook iets anders: dit gaan om die skrywe van ‘n spirituele werklikheid.
Christus word naak voorgestel. Slegs ‘n wit kleed bedek sy lende. Die liggaam is na regs gebuig, die hoof geboë, en sy toe oë dui daarop dat hy reeds gesterf het. Sy gesig is na Maria toe gedraai, maar die uitdrukking weerspieël iets van majesteit midde-in lyding.
Hierdie ikoon skryf oor die verlossing van die eerste Adam deur die bloed van Christus, die Nuwe Adam, wat Homself Mens gemaak het om die hele mensdom te red.